ཞི་ཅིན་ཕིང་གིས་དྲག་ཆས་ཉེན་རྟོག་དཔུང་སྡེ་ནི་ཏང་གིས་འགོ་ཁྲིད་གནང་བའི་མི་དམངས་ཀྱི་དྲག་ཆས་སྟོབས་ཤུགས་ཀྱི་གྲུབ་ཆ་གལ་ཆེན་ཞིག་ཡིན་པ་དང་རྒྱལ་ཁབ་ཀྱི་བདེ་འཇགས་དང་སྤྱི་ཚོགས་བརྟན་ལྷིང་སྲུང་སྐྱོང་དང་མི་དམངས་ཀྱི་མཛེས་སྡུག་ལྡན་པའི་འཚོ་བ་སྲུང་སྐྱོང་བཅས་ཀྱི་ནང་འགན་འཁྲི་གལ་ཆེན་འཁུར་ཡོད་ལ།ཆབ་སྲིད་ཀྱི་བདེ་འཇགས་སྲུང་སྐྱོང་དང་ལྷག་པར་དུ་སྲིད་དབང་གི་བདེ་འཇགས་དང་ལམ་ལུགས་ཀྱི་བདེ་འཇགས་སྲུང་སྐྱོང་ནང་ནུས་པ་གལ་ཆེན་ལྡན་ཡོད།ཏང་གི་བཀོད་འདོམས་ལ་མཐའ་གཅིག་ཏུ་ཉན་ཏེ་ཕྱོགས་ཡོངས་ནས་དུས་རབས་གསར་པར་ཏང་གི་དམག་དཔུང་སྟོབས་ཆེར་གཏོང་བའི་དགོངས་པ་ལག་བསྟར་དང་།ཏང་གིས་འགོ་ཁྲིད་གཙང་བཙན་བྱ་རྒྱུ་མཐའ་འཁྱོངས།ཏང་གི་བཀའ་ལ་མཐའ་གཅིག་ཏུ་ཉན་པ།ཆབ་སྲིད་ཀྱི་འདུ་ཤེས་དང་།སྤྱི་ཡོངས་ཀྱི་འདུ་ཤེས།སྲོག་ཤིང་གི་འདུ་ཤེས།མིག་ལྟོས་ཀྱི་འདུ་ཤེས་བཅས་ལ་ཤུགས་སྣོན་རྒྱག་པ་བཅས་བྱས་ཏེ་ནམ་ཡང་ཏང་དང་མི་དམངས་ལ་ལྷག་བསམ་རྣམ་དག་བྱེད་མཁན་གྱི་སྲུང་དམག་ཅིག་བྱེད་དགོས།འཛུགས་སྐྱོང་དང་འཕེལ་རྒྱས་མགྱོགས་སུ་བཏང་སྟེ་ཕྱོགས་ཡོངས་ནས་སྤྱི་ཡོངས་ཀྱི་རྒྱལ་ཁབ་ཀྱི་བདེ་འཇགས་ལྟ་བ་ལག་བསྟར་བྱེད་པ་དང་ནུས་མང་གཞི་གཅིག་དང་བརྟན་ལྷིང་སྲུང་སྐྱོང་ནུས་ལྡན་གྱི་འཐབ་ཇུས་བླང་བྱར་གཞིགས་ནས་དམག་ཡོངས་ཀྱི་མཉམ་འབྲེལ་དམག་འཐབ་ཀྱི་མ་ལག་ནང་ཞུགས་མགྱོགས་སུ་གཏོང་བ་དང་དམག་དཔུང་དང་ས་གནས་དབར་གྱི་མཐུན་སྦྱོར་མཉམ་འགུལ་གྱི་རྣམ་པ་གསར་པ་མགྱོགས་མྱུར་གཏོད་པ།སྒྱུར་བཅོས་གསར་གཏོད་ལ་ཤུགས་སྣོན་རྒྱག་པ།སྤུས་ཚད་དང་ཕན་འབྲས་ཆེ་རུ་གཏོང་བ་བཅས་བྱས་ཏེ་སྟོབས་དང་ལྡན་པའི་དེང་རབས་ཅན་གྱི་དྲག་ཆས་ཉེན་རྟོག་དཔུང་སྡེ་གཅིག་འཛུགས་སྐྱོང་ཧུར་ཐག་བསྐྲུན་དགོས།ནང་སྦྱོང་དང་དམག་རྒྱག་གྲ་སྒྲིག་བྱེད་པར་སྟོབས་ཤུགས་གཅིག་སྒྲིལ་བྱས་ཏེ་ཕྱོགས་ཡོངས་ནས་དུས་བབ་གསར་པའི་འོག་གི་དམག་དོན་འཐབ་ཇུས་ཀྱི་མཛད་ཕྱོགས་ལག་བསྟར་བྱེད་པ་དང་།ཐོག་མཐའ་བར་གསུམ་དུ་ཚད་མཐོའི་དོགས་ཟོན་བྱ་རྒྱུ་རྒྱུན་འཁྱོངས།དངོས་འཐབ་ཅན་གྱི་དམག་དོན་སྦྱོང་བརྡར་ལ་དམ་འཛིན།ལས་སྒྲུབ་དང་ཐོལ་བྱུང་དོན་རྐྱེན་ཐག་གཅོད་དང་འཇིགས་རྒོལ་བརྟན་ལྷིང་སྲུང་སྐྱོང་སོགས་ཀྱི་ལས་དོན་ཁག་ཡག་པོ་སྒྲུབ་པ་བཅས་བྱས་ནས་ཏང་དང་མི་དམངས་ཀྱིས་སྤྲད་པའི་དུས་རབས་གསར་པའི་ལས་འགན་མཐའ་གཅིག་ཏུ་སྒྲུབ་དགོས།ཁྲིམས་ལྟར་ནན་པོ་བྱ་རྒྱུ་མཐའ་འཁྱོངས་བྱས་ཏེ་ཕྱོགས་ཡོངས་ནས་ཁྲིམས་ལྟར་དམག་དཔུང་སྐྱོང་རྒྱུ་དང་དམག་དཔུང་ནན་པོས་སྐྱོང་རྒྱུའི་བླང་བྱ་ལག་བསྟར་དང་།གཟི་བརྗིད་ལྡན་པའི་སྲོལ་རྒྱུན་དང་སྤྱོད་ཚུལ་བཟང་པོ་དར་སྤེལ་གཏོང་བ།སྤྱོད་བཟང་སྒྲིག་ནན་དང་རུལ་རྒོལ་དང་ངན་པར་ཆད་པ་གཅོད་རྒྱུར་དམ་འཛིན་ནན་པོ་བྱས་ཏེ།ཆབ་སྲིད་ཁོར་ཡུག་དྭངས་གཙང་ཡོང་བ་དང་།དྲང་ནུས་ཆེན་པོ་གཅིག་ཏུ་སྒྲིལ་ནས་དྲག་ཆས་ཉེན་རྟོག་དཔུང་སྡེའི་གཟི་བརྗིད་ལྡན་པའི་ལོ་རྒྱུས་ཐོག་དུས་རབས་གསར་པའི་ལེའུ་གསར་པ་ཧུར་ཐག་རྩོམ་དགོས་ཞེས་ནན་བཤད་གནང་བ་རེད།